section_heading: Otkriće i vrste
paragraph_text: Godine 1980. Peter Galton i H.P. Powell u ponovnom opisu C. prestwichi, smatrali su C. nanusa, C. mediusa i C. brownia različitim stadijima rasta ili različitim spolovima većeg C. dispara, pa je time samo C. dispar postao validna vrsta. Smatrali su također da je jedna lubanja, YPM 1887, koju je 1886. godine Marsh pripojio C. amplusu (što je Gilmore kasnije potvrdio), također pripadala vrsti C. dispar. Gilmore je koristio tu lubanju kako bi opisao lubanju Camptosaurusa, ali nedavno su Brill i Carpenter dokazali da ona uopće nije pripadala Camptosaurusu. Godine 2007. oni su je klasificirali kao vlastiti rod i vrstu, Theiophytalia kerri.